(Návrh)

**Vyhláška**

**Ministerstva dopravy a výstavby Slovenskej republiky**

z ............. 2019,

**ktorou sa mení a dopĺňa vyhláška Ministerstva dopravy, výstavby a regionálneho rozvoja Slovenskej republiky, ktorou sa vykonáva zákon č. 280/2006 Z. z. o povinnej základnej kvalifikácii a pravidelnom výcviku niektorých vodičov v znení neskorších predpisov**

Ministerstvo dopravy a výstavby Slovenskej republiky (ďalej len „ministerstvo“) podľa § 11h zákona č. 280/2006 Z. z. o povinnej základnej kvalifikácií a pravidelnom výcviku v znení neskorších predpisov ustanovuje:

**Čl. I**

Vyhláška Ministerstva dopravy, výstavby a regionálneho rozvoja Slovenskej republiky č. 44/2016 Z. z., ktorou sa vykonáva zákon č. 280/2006 Z. z. o povinnej základnej kvalifikácií a pravidelnom výcviku niektorých vodičov v znení neskorších predpisov sa mení a dopĺňa takto:

1. V § 7 sa za odsek 2 vkladajú nové odseky 3 až 6, ktoré znejú:

„(3) Skúšobná komisia sa schádza podľa potreby minimálne raz za tri mesiace. Skúšobnú komisiu zvoláva a jej rokovanie vedie jej predseda alebo iný člen skúšobnej komisie, ktorý ho zastupuje. Rokovanie skúšobnej komisie je neverejné.

(4) Skúšobná komisia oslobodí

1. od výučby teórie v kurze základnej kvalifikácie toho, kto ku dňu skúšky preukáže, že je absolventom učebného alebo študijného odboru podľa prílohy č. 11,
2. od praktických jázd v kurze základnej kvalifikácie toho, kto je oslobodený od výučby teórie podľa písm. a) a ku dňu skúšky preukáže, že je držiteľom tej skupiny vodičského oprávnenia, na ktorú žiada o vydanie kvalifikačnej karty vodiča.

(5) Skúšobná komisia výsledok hodnotenia podľa ods. 4 zapisuje do dodatku k protokolu o oslobodení od kurzu základnej kvalifikácie. Ak je osoba oslobodená iba od výučby teórie v kurze základnej kvalifikácie, do dodatku k protokolu o oslobodení od kurzu základnej kvalifikácie sa zapíše „oslobodený od výučby teórie v kurze základnej kvalifikácie“

(6) Vzor protokolu o oslobodení od kurzu základnej kvalifikácie je uvedený v prílohe č. 12.“.

1. V poznámkach pod čiarou k odkazom 2 a 3 sa terajšie označenie „č. 45/2015 Z. z.“ mení na označenie „č. 45/2016 Z. z.“.
2. V prílohe č. 1, časť A: Rozsah kurzov pre vodiča nákladnej dopravy podľa prílohy č. 1 k zákonu sa terajšia tabuľka pod týmto názvom nahrádza novou tabuľkou, ktorá znie:

|  |  |  |
| --- | --- | --- |
|  |  | Počet vyučovacích hodín |
|  | **Základná kvalifikácia** | **Pravidelný výcvik** |
|  |  | podľa Oddielu 2  | podľa Oddielu 3 | podľa Oddielu 4 |
| **ZOV** | Cieľ : | Riadny | Rozdielový | Zrýchlený | Rozdielový | Riadny |
| 1.1 | 8 | 2 | 4 | 1 | 1 |
| 1.2 | 30 | 8 | 15 | 1 | 1 |
| 1.3 | 24 | 6 | 12 | 3 | 3 |
| 1.4 | 24 | 6 | 12 | 3 | 3 |
| 2.1 | 80 | 19 | 40 | 11 | 14 |
| 2.2 | 30 | 8 | 15 | 4 | 3 |
| 3.1 | 8 | 2 | 4 | 1 | 1 |
| 3.2 | 8 | 2 | 4 | 1 | 1 |
| 3.3 | 8 | 2 | 4 | 1 | 1 |
| 3.4 | 8 | 2 | 4 | 1 | 1 |
| 3.5 | 8 | 2 | 4 | 1 | 1 |
| 3.6 | 8 | 2 | 4 | 1 | 1 |
| 3.7 | 16 | 4 | 8 | 3,5 | 2 |
| **PZ** | **20 a)** | **5 a)** | **10 a)** | **2,5 a)** | **2 b)** |
| **Spolu** | ZOV + PV | **280** | **70** | **140** | **35** | **35** |

1. Za prílohu č. 10 sa vkladajú nové prílohy č. 11 a č. 12, ktoré vrátane nadpisu znejú:

„Príloha č. 11

k vyhláške č. 44/2016 Z. z.

ZOZNAM UČEBNÝCH A ŠTÚDIJNÝCH ODBOROV,

NA ZÁKLADE KTORÝCH SA UZNÁVA VÝUČBA TEÓRIE
V KURZOCH ZÁKLADNEJ KVALIFIKÁCIE



Príloha č. 12

k vyhláške č. 44/2016 Z. z.

VZOR PROTOKOLU O OSLOBODENÍ
OD KURZU ZÁKLADNEJ KVALIFIKÁCIE

.“.

**Čl. II**

Táto vyhláška nadobúda účinnosť 23. mája 2020.